Balakovo

**Balakovo** () om Venäman lidn da lidnankund Saratovan agjan pohjoižpäivnouzmas. Se om Balakovon rajonan administrativižeks keskuseks da palaks.

## Istorii
Eländpunktan aluz om pandud vl 1762 kuti vanhuskolaižiden žilo ühten aigan Irgizan jumalankodidenke. Žilo sai lidnan statusad vn 1911 semendkus. Balakovo lugese ujelimtraktoran i Venäman dizel'likutimen sündundan sijaks.

Saratovan GES om saudud vll 1956−1971. Balakovon AES radab vspäi 1985. Lidn šingotase himižen sarakon edheotandoil (apatit, kuidmaterialad, hil'nikkuid, tehnine räzin), mašiništonsauvomižel (vagonad, dizel'likutimed) i sömtegimištol, sauvondmaterialiden tegimil (teraztorviden vanundtegim, beton, konstrukcijad elektromontažan täht), mugažo mebel'fabrik radab.

## Geografijan andmused

Lidn sijadase rajonan lodehliženno röunanno, Volgan hural randal Saratovan vezivaradimen lopus, GES:an padosein om lidnas, 25 m ü.m.t. keskmäižel korktusel, Volgan Sur' Irgiz-ližajogen oiktal randpolel.

Matkad Saratovhasai om 134 km suvipäivlaskmha orhal, 180 km avtotedme vai raudtedme. Lähembaine lidn om Vol'sk koumekümnes kilometras päivlaskmha orhal i Volgadme vai 49 km avtol.

Klimat om ven kontinentaline kuivahk. Voden keskmäine lämuz om +6,9 C°, semendkun +16,9 C°, kezakun-elokun +20,8..+22,7 C°, tal'vkun-uhokun −6,4..−10,2 C°. Ekstremumad oma −35 C° (uhoku) i +44,1 C° (heinku). Paneb sadegid 431 mm vodes, läz tazomäras kuidme, enamba vilukus (50 mm) i kezakus (40 mm), vähemba semendkus (28 mm) i elokus (27 mm).

## Tobmuz
Balakovo om lidnankundan (municipaližen ühtnikan) üks'jäižeks eländpunktaks.

Lidnan pämez' om sen Nevondkundan ezimez'. Edeližed lidnan pämehed oma Roman Irisov (sügüz'ku 2018 — reduku 2022), Aleksandr Ovsännikov (sügüz'ku 2013 — sügüz'ku 2018). Lidnan erigoittud Administracii om likvidiruidud vn 2014 heinkus.

## Eläjad
Vn 2010 Venäman rahvahanlugemižen mödhe lidnan eläjiden lugu oli 199 690 ristitud, rajonan ühesa kümnendest, vn 2021 — 184 466 ristitud. Kaik 191 260 eläjad oli lidnas vl 2017. Kaikiš suremb lidnan ristitišt oli 206..208 tuhad vozil 1994−2001 (208 000 rist. vll 1995, 1996 i 1998).

## Openduz
Lapsiden opendusen aluzkundad oma päivkodid, keskškolad.

Professionaližen opendusen aluzkundad: medkolledž, Volgaverine tehnologijoiden da menedžmentan kolledž, koume tehnikumad (politehnine, tegimištoliž-transportine, gubernatorine avtoelektromehanine), üläopendusen aluzkundoiden koume filialad (Moskv, Saratov).

## Galerei

Balakovo, Saratov Oblast, Russia - panoramio (1).jpg|Administracijan sauvuz (2012)
Balakovo, Saratov Oblast, Russia - panoramio (2).jpg|«Balakovo»-adivpert' (2012)
Фасад церкви.jpg|Eläban Eziauguižen Stroican jumalanpert', vn 2014 nägu
BalakovoNPP3.jpg|Balakovon AES vl 2008
Саратовская ГЭС.jpg|Saratovan GES vl 2011
River College, Lenina-2.JPG|Jogiškol (2013, ende kommertine škol)
ТРГОВЫЙ ДОМ.JPG|«Raduga»-kul'turkeskuz (2015, *Jumalanbembel*', ende Mahuncevad-velliden torguindkeskuz)
Дом МАМИНА.JPG|Ivan Mamin-melestegijan da edheotajan usadib (2015)
Osobnyak kuptsa Maltseva Balakovo.jpg|Paisii Mal'cev-torgovanan erižpert'-muzei (2021)


## Homaičendad


## Irdkosketused
* Lidnan tobmuden aluzkundoiden oficialine sait (''mo-balakovo.ru'').